Πρόταση ΚΑΝΟΝΙΣΜΟΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για την τροποποίηση του κανονισμού (ΕΚ) αριθ. 1215/2009 όσον αφορά τις δασμολογικές ποσοστώσεις για τον οίνο /* COM/2013/0187 final - 2013/0099 (COD) */





ΑΙΤΙΟΛΟΓΙΚΗ ΕΚΘΕΣΗ 1. ΠΛΑΙΣΙΟ ΤΗΣ ΠΡΟΤΑΣΗΣ Η Ευρωπαϊκή Ένωση χορηγεί έκτακτη, χωρίς περιορισμούς και αδασμολόγητη πρόσβαση στην αγορά της ΕΕ για όλα σχεδόν τα προϊόντα καταγωγής των χωρών που επωφελούνται από τη διαδικασία σταθεροποίησης και σύνδεσης, μέσω του κανονισμού του Συμβουλίου (ΕΚ) αριθ. 1215/2009 του Συμβουλίου, της 30ής Νοεμβρίου 2009, με εξαίρεση τον οίνο και το βόειο κρέας τύπου «Baby beef», που θα υπόκεινται σε δασμολογικές ποσοστώσεις. Ο βασικός στόχος αυτών των μέτρων είναι να αναζωογονηθούν οι οικονομίες των Δυτικών Βαλκανίων μέσω προνομιακής πρόσβασης στην αγορά της ΕΕ. Με τη σειρά της, η οικονομική ανάπτυξη αναμένεται ότι θα ενισχύσει την πολιτική σταθερότητα σε ολόκληρη την περιοχή. Αυτές οι εμπορικές προτιμήσεις χορηγήθηκαν για περίοδο που λήγει στις 31 Δεκεμβρίου 2015 και εφαρμόζονται επί του παρόντος στη Βοσνία και Ερζεγοβίνη, τη Σερβία, την Αλβανία, τη Δημοκρατία της Κροατίας, την πρώην Γιουγκοσλαβική Δημοκρατία της Μακεδονίας, το Μαυροβούνιο και Κοσσυφοπέδιο*. Οι συμφωνίες σταθεροποίησης και σύνδεσης και οι ενδιάμεσες συμφωνίες παρέχουν σε ορισμένες περιπτώσεις μια δασμολογική ποσόστωση για τον οίνο, τη ζάχαρη και το βόειο κρέας τύπου «Baby beef». Στον κανονισμό του Συμβουλίου (ΕΚ) αριθ. 1215/2009 προβλέπεται μια πρόσθετη συνολική δασμολογική ποσόστωση για τον οίνο σε ποσότητα 50.000 hl, που είναι ανοικτή σε όλους τους δικαιούχους με την επιφύλαξη της εξάντλησης των ειδικών δασμολογικών ποσοστώσεων που είναι διαθέσιμες στο πλαίσιο των αντίστοιχων συμφωνιών σταθεροποίησης και σύνδεσης ή των ενδιάμεσων συμφωνιών. Το Κοσσυφοπέδιο δεν έχει συνάψει συμφωνία σταθεροποίησης και σύνδεσης και, επομένως, μπορεί να επωφεληθεί μόνον από τη γενική δασμολογική ποσόστωση. Στις περιπτώσεις που η εν λόγω δασμολογική ποσόστωση έχει εξαντληθεί από άλλες χώρες, οι εξαγωγείς του Κοσσυφοπεδίου δεν διαθέτουν προτιμησιακή πρόσβαση στην αγορά της ΕΕ. Το Κοσσυφοπέδιο έχει αποδείξει το δυναμικό του εξαγωγής οίνου στην ΕΕ και οι εξαγωγείς χρειάζονται ένα σταθερό και αξιόπιστο πλαίσιο. Ως εκ τούτου, προτείνεται να χορηγηθεί στο Κοσσυφοπέδιο μια ειδική δασμολογική ποσόστωση για 20.000 hl, η οποία αφαιρείται από τη συνολική ποσόστωση για 50.000 hl που προβλέπεται στον κανονισμό (ΕΚ) αριθ. 1215/2009 του Συμβουλίου, η οποία επομένως μειώνεται στα 30.000 hl. Αυτό επιτυγχάνεται με το κλείσιμο της σημερινής δασμολογικής ποσόστωσης και την καθιέρωση δύο νέων για τις εν λόγω ποσότητες. Προβλέπεται ένας μηχανισμός που εξαλείφει τις νομικές αβεβαιότητες, οι οποίες οφείλονται στο ότι η κατανομή των ποσοστώσεων γίνεται με βάση την αρχή της χρονικής προτεραιότητας και στο ότι η ημερομηνία έναρξης ισχύος του παρόντος κανονισμού δεν μπορεί να προβλεφθεί. Προκειμένου να αποφευχθεί η αύξηση του συνολικού ύψους των παραχωρήσεων, η ποσόστωση που προορίζεται για το Κοσσυφοπέδιο εφαρμόζεται κατ’ αναλογία. Η ανακατανομή αυτή δεν επηρεάζει το συνολικό ύψος των παραχωρήσεων στις χώρες των Δυτικών Βαλκανίων και διατηρεί σταθερές τις συνθήκες της αμπελοοινικής αγοράς στην ΕΕ. Οι ειδικές δασμολογικές ποσοστώσεις που έχουν καθοριστεί στις συμφωνίες σταθεροποίησης και σύνδεσης ή στις ενδιάμεσες συμφωνίες δεν επηρεάζονται. Η προτεινόμενη τροποποίηση δεν επιβαρύνει τον προϋπολογισμό της ΕΕ. Η εφαρμογή της δεν συνεπάγεται απώλειες τελωνειακών εσόδων σε σύγκριση με τη σημερινή κατάσταση. Για τους λόγους αυτούς, η παρούσα πρόταση στοχεύει στην τροποποίηση του παραρτήματος 1 του κανονισμού (ΕΚ) αριθ. 1215/2009, με τον καθορισμό ειδικής ποσόστωσης για 20.000 hl οίνου καταγωγής Κοσσυφοπεδίου και την αντίστοιχη μείωση της συνολικής ποσόστωσης. Για να μη διαταραχθεί το εμπόριο, ο παρών κανονισμός πρέπει να εκδοθεί και να δημοσιευθεί στην Επίσημη Εφημερίδα της Ευρωπαϊκής Ένωσης πριν από τις 31 Δεκεμβρίου 2013. 2. ΑΠΟΤΕΛΕΣΜΑΤΑ ΤΩΝ ΔΙΑΒΟΥΛΕΥΣΕΩΝ ΜΕ ΤΑ ΕΝΔΙΑΦΕΡΟΜΕΝΑ ΜΕΡΗ ΚΑΙ ΕΚΤΙΜΗΣΕΙΣ ΑΝΤΙΚΤΥΠΟΥ Άνευ αντικειμένου 3. ΝΟΜΙΚΑ ΣΤΟΙΧΕΙΑ ΤΗΣ ΠΡΟΤΑΣΗΣ Συνθήκη για τη λειτουργία της Ευρωπαϊκής Ένωσης, και ιδίως το άρθρο 207 παράγραφος 2, και κανονισμός (ΕΚ) αριθ. 1215/2009 του Συμβουλίου, της 30ής Νοεμβρίου 2009. 4. ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ Άνευ αντικειμένου 2013/0099 (COD) Πρόταση ΚΑΝΟΝΙΣΜΟΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για την τροποποίηση του κανονισμού (ΕΚ) αριθ. 1215/2009 όσον αφορά τις δασμολογικές ποσοστώσεις για τον οίνο ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 207 παράγραφος 2, Έχοντας υπόψη την πρόταση της Ευρωπαϊκής Επιτροπής, Κατόπιν διαβίβασης του σχεδίου νομοθετικής πράξης στα εθνικά κοινοβούλια, Αποφασίζοντας σύμφωνα με τη συνήθη νομοθετική διαδικασία, Εκτιμώντας τα ακόλουθα: (1) Από το 2000 και μετά η Ένωση χορηγεί απεριόριστη αδασμολόγητη πρόσβαση στην αγορά της ΕΕ για όλα σχεδόν τα προϊόντα καταγωγής χωρών των Δυτικών Βαλκανίων. Επί του παρόντος, το σύστημα αυτό προβλέπεται από τον κανονισμό (ΕΚ) αριθ. 1215/2009 του Συμβουλίου, της 30ής Νοεμβρίου 2009, για την εισαγωγή εκτάκτων εμπορικών μέτρων για χώρες και εδάφη που συμμετέχουν ή συνδέονται με τη διαδικασία σταθεροποίησης και σύνδεσης της Ευρωπαϊκής Ένωσης[1]. (2) Όλες οι χώρες των Δυτικών Βαλκανίων επωφελούνται από προτιμησιακές εμπορικές ρυθμίσεις, συμπεριλαμβανομένων των μεμονωμένων δασμολογικών ποσοστώσεων, στο πλαίσιο των συμφωνιών σταθεροποίησης και σύνδεσης ή των ενδιάμεσων συμφωνιών για το εμπόριο και τα συναφή με το εμπόριο θέματα, οι οποίες έχουν συναφθεί με τις εν λόγω χώρες, με εξαίρεση το Κοσσυφοπέδιο*. (3) Ο κανονισμός (ΕΚ) αριθ. 1215/2009 παραχώρησε μια γενική δασμολογική ποσόστωση για 50.000 hl οίνου, με βάση την αρχή της χρονικής προτεραιότητας για όλους τους δικαιούχους, με την επιφύλαξη της εξάντλησης των ειδικών ποσοστώσεων που παραχωρούνται στο πλαίσιο των συμφωνιών σταθεροποίησης και σύνδεσης ή των ενδιάμεσων συμφωνιών. (4) Μια σταθερή πρόσβαση στην αγορά της Ένωσης είναι αναγκαία για την κοινωνικο-οικονομική ανάπτυξη του Κοσσυφοπεδίου, το οποίο κατέδειξε την ικανότητά του να εξάγει οίνο. Ελλείψει μιας μεμονωμένης δασμολογικής ποσόστωσης, οι παραγωγοί του Κοσσυφοπεδίου δεν διαθέτουν την αναγκαία προβλεψιμότητα για τις εξαγωγές τους. (5) Είναι σκόπιμο να παραχωρηθεί μια ειδική ετήσια δασμολογική ποσόστωση για 20 000 hl οίνου εξαγόμενου από το Κοσσυφοπέδιο στην ΕΕ και να μειωθεί αναλόγως η ποσότητα οίνου στην οποία εφαρμόζεται η γενική ετήσια δασμολογική ποσόστωση για όλους τους δικαιούχους από 50 000 hl σε 30 000 hl. (6) Η κατανομή μιας ειδικής δασμολογικής ποσόστωσης επιτυγχάνεται με το κλείσιμο της υφιστάμενης συνολικής δασμολογικής ποσόστωσης και το άνοιγμα δύο νέων, των οποίων ο συνολικός όγκος είναι ισοδύναμος με τον όγκο της δασμολογικής ποσόστωσης που κλείνει. (7) Είναι επίσης σκόπιμο, αφενός, να εισαχθεί μηχανισμός με τον οποίο να αποφεύγεται η νομική αβεβαιότητα όσον αφορά τις δασμολογικές ποσοστώσεις που ισχύουν κατά την ημέρα έναρξης ισχύος του παρόντος κανονισμού και, αφετέρου, να αποφευχθεί το ενδεχόμενο ο συνολικός όγκος της παραχώρησης να υπερβαίνει τα 50 000 hl. (8) Καθώς ο συνολικός όγκος των παραχωρήσεων δεν τροποποιείται, ο παρών κανονισμός δεν θίγει τον αμπελοοινικό τομέα της Ένωσης. Οι ειδικές παραχωρήσεις που προβλέπονται στις συμφωνίες σταθεροποίησης και σύνδεσης ή στις ενδιάμεσες συμφωνίες δεν επηρεάζονται από τον παρόντα κανονισμό. (9) Ο παρών κανονισμός δεν επηρεάζει τις υποχρεώσεις της Ένωσης στο πλαίσιο του Παγκόσμιου Οργανισμού Εμπορίου (ΠΟΕ) και δεν χρειάζεται να τύχει παρέκκλισης από τους κανόνες του ΠΟΕ. (10) Ο κανονισμός (ΕΚ) αριθ. 1215/2009 θα πρέπει συνεπώς να τροποποιηθεί αναλόγως, ΕΞΕΔΩΣΑΝ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Το παράρτημα I του κανονισμού (ΕΚ) αριθ. 1215/2009 αντικαθίσταται από το κείμενο του παραρτήματος του παρόντος κανονισμού. Άρθρο 2 Εφαρμόζονται τα ακόλουθα μεταβατικά μέτρα για το έτος έναρξης ισχύος του παρόντος κανονισμού: (1) Οι νέες δασμολογικές ποσοστώσεις με τους αύξοντες αριθμούς 09.1530 και 09.1560 θα δεχθούν αναλογικά το υπόλοιπο της ποσόστωσης 09.1515 κατά την ημερομηνία έναρξης ισχύος του παρόντος κανονισμού, με τους ακόλουθους όρους: α) Η αρχική ποσότητα της δασμολογικής ποσόστωσης 09.1530 υπολογίζεται με τη χρήση του ακόλουθου τύπου: 0,6 x το υπόλοιπο της δασμολογικής ποσόστωσης 09.1515[2] κατά την ημέρα έναρξης ισχύος του παρόντος κανονισμού. β) Η αρχική ποσότητα της δασμολογικής ποσόστωσης 09.1560 υπολογίζεται με τη χρήση του ακόλουθου τύπου: 0,4 x το υπόλοιπο της ποσόστωσης 09.1515 κατά την ημέρα έναρξης ισχύος του παρόντος κανονισμού. γ) Και οι δύο αρχικές ποσότητες στρογγυλοποιούνται στην ακέραια μονάδα (εκατόλιτρο). (2) Οι αιτήσεις για εκκρεμούσες (μη παραχωρηθείσες) δασμολογικές ποσοστώσεις όσον αφορά τη δασμολογική ποσόστωση 09.1515 μεταφέρονται στις δασμολογικές ποσοστώσεις 09.1530 και 09.1560 αντίστοιχα, αναλόγως προς την καταγωγή του οίνου. Άρθρο 3 Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, Για το Ευρωπαϊκό Κοινοβούλιο Για το Συμβούλιο Ο Πρόεδρος Ο Πρόεδρος ΠΑΡΑΡΤΗΜΑ «ΠΑΡΑΡΤΗΜΑ Ι ΔΑΣΜΟΛΟΓΙΚΕΣ ΠΟΣΟΣΤΩΣΕΙΣ ΠΟΥ ΑΝΑΦΕΡΟΝΤΑΙ ΣΤΟ ΑΡΘΡΟ 3 ΠΑΡΑΓΡΑΦΟΣ 1 ΤΟΥ ΚΑΝΟΝΙΣΜΟΥ (ΕΚ) ΑΡΙΘ. 1215/2009. Με την επιφύλαξη των κανόνων για την ερμηνεία της συνδυασμένης ονοματολογίας (ΣΟ), το κείμενο περιγραφής των εμπορευμάτων θεωρείται ότι έχει μόνον ενδεικτική αξία, δεδομένου ότι το προτιμησιακό καθεστώς καθορίζεται, στο πλαίσιο του παρόντος παραρτήματος, από το πεδίο εφαρμογής των κωδικών ΣΟ. Όπου η ένδειξη «ex» προηγείται των κωδικών ΣΟ, το προτιμησιακό καθεστώς καθορίζεται με την εφαρμογή του κωδικού ΣΟ και της αντίστοιχης περιγραφής από κοινού. Αύξων αριθ. || Κωδικός ΣΟ || Περιγραφή || Όγκος ποσόστωσης ανά έτος[3] || Δικαιούχοι || Δασμολογική ποσόστωση 09.1571 || 0301 91 10 || Πέστροφες (Salmo trutta, Oncorhynchus mykiss, Oncorhynchus clarki, Oncorhynchus aguabonita, Oncorhynchus gilae, Oncorhynchus apache και Oncorhynchus chrysogaster): ζωντανές· νωπές ή διατηρημένες με απλή ψύξη· κατεψυγμένες· αποξηραμένες, αλατισμένες ή σε άλμη, καπνιστές· φιλέτα και άλλη σάρκα ψαριών· αλεύρια, σκόνες και συσσωματωμένα προϊόντα με μορφή σβόλων (πελέτες) ψαριών, κατάλληλα για τη διατροφή του ανθρώπου || 15 τόνοι || Τελωνειακό έδαφος του Κοσσυφοπεδίου || 0% 0301 91 90 0302 11 10 0302 11 20 0302 11 80 0303 14 10 0303 14 20 0303 14 90 0304 42 10 0304 42 50 0304 42 90 ex 0304 52 00 0304 82 10 0304 82 50 0304 82 90 ex 0304 99 21 ex 0305 10 00 ex 0305 39 90 0305 43 00 ex 0305 59 80 ex 0305 69 80 09.1573 || 0301 93 00 || Κυπρίνοι (Cyprinus carpio, Carassius carassius, Ctenopharyngodon idellus, Hypophthalmichthys spp., Cirrhinus spp., Mylopharyngodon piceus): ζωντανοί· νωποί ή διατηρημένοι με απλή ψύξη· κατεψυγμένοι· αποξηραμένοι, αλατισμένοι ή σε άλμη, καπνιστοί· φιλέτα και άλλη σάρκα ψαριών· αλεύρια, σκόνες και συσσωματωμένα προϊόντα με μορφή σβόλων (πελέτες) ψαριών, κατάλληλα για τη διατροφή του ανθρώπου || 20 τόνοι || Τελωνειακό έδαφος του Κοσσυφοπεδίου || 0% 0302 73 00 0303 25 00 ex 0304 39 00 ex 0304 51 00 ex 0304 69 00 ex 0304 93 90 ex 0305 10 00 ex 0305 31 00 ex 0305 44 90 ex 0305 59 80 ex 0305 64 00 09.1575 || ex 0301 99 85 || Σπαρίδες θάλασσας (Dentex dentex και Pagellus spp.): ζωντανές· νωπές ή διατηρημένες με απλή ψύξη· κατεψυγμένες· αποξηραμένες, αλατισμένες ή σε άλμη, καπνιστές· φιλέτα και άλλη σάρκα ψαριών· αλεύρια, σκόνες και συσσωματωμένα προϊόντα με μορφή σβόλων (πελέτες) ψαριών, κατάλληλα για τη διατροφή του ανθρώπου || 45 τόνοι || Τελωνειακό έδαφος του Κοσσυφοπεδίου || 0% 0302 85 10 0303 89 50 ex 0304 49 90 ex 0304 59 90 ex 0304 89 90 ex 0304 99 99 ex 0305 10 00 ex 0305 39 90 ex 0305 49 80 ex 0305 59 80 ex 0305 69 80 09.1577 || ex 0301 99 85 || Λαβράκια (Dicentrarchus labrax): ζωντανά· νωπά ή διατηρημένα με απλή ψύξη· κατεψυγμένα· αποξηραμένα· αλατισμένα ή σε άλμη, καπνιστά· φιλέτα και άλλη σάρκα ψαριών· αλεύρια, σκόνες και συσσωματωμένα προϊόντα με μορφή σβόλων (πελέτες) ψαριών, κατάλληλα για τη διατροφή του ανθρώπου || 30 τόνοι || Τελωνειακό έδαφος του Κοσσυφοπεδίου || 0% 0302 84 10 0303 84 10 ex 0304 49 90 ex 0304 59 90 ex 0304 89 90 ex 0304 99 99 ex 0305 10 00 ex 0305 39 90 ex 0305 49 80 ex 0305 59 80 ex 0305 69 80 09.1530 || ex 2204 21 93 || Κρασιά από νωπά σταφύλια, με κατ’ όγκο αλκοολικό τίτλο που δεν υπερβαίνει το 15 %, εκτός του αφρώδους οίνου || 30 000 hl[4] || Αλβανία[5] Βοσνία-Ερζεγοβίνη[6], Κροατία[7], πρώην Γιουγκοσλαβική Δημοκρατία της Μακεδονίας[8], Μαυροβούνιο[9], Σερβία[10], τελωνειακό έδαφος του Κοσσυφοπεδίου[11] || Απαλλαγή ex 2204 21 94 ex 2204 21 95 ex 2204 21 96 ex 2204 21 97 ex 2204 21 98 ex 2204 29 93 ex 2204 29 94 ex 2204 29 95 ex 2204 29 96 ex 2204 29 97 ex 2204 29 98 09.1560 || ex 2204 21 93 || Κρασιά από νωπά σταφύλια, με κατ’ όγκο αλκοολικό τίτλο που δεν υπερβαίνει το 15%, εκτός του αφρώδους οίνου || 20 000 hl || Τελωνειακό έδαφος του Κοσσυφοπεδίου || Απαλλαγή ex 2204 21 94 ex 2204 21 95 ex 2204 21 96 ex 2204 21 97 ex 2204 21 98 ex 2204 29 93 ex 2204 29 94 ex 2204 29 95 ex 2204 29 96 ex 2204 29 97 ex 2204 29 98 * Η ονομασία αυτή χρησιμοποιείται με την επιφύλαξη των θέσεων ως προς το καθεστώς και συνάδει με την απόφαση 1244 του Συμβουλίου Ασφαλείας των Ηνωμένων Εθνών και τη γνώμη του Διεθνούς Δικαστηρίου σχετικά με τη διακήρυξη της ανεξαρτησίας του Κοσσυφοπεδίου. [1] ΕΕ L 328 της 15.12.2009, σ. 1. * Η ονομασία αυτή χρησιμοποιείται με την επιφύλαξη των θέσεων ως προς το καθεστώς και συνάδει με την απόφαση 1244 του Συμβουλίου Ασφαλείας των Ηνωμένων Εθνών και τη γνώμη του Διεθνούς Δικαστηρίου σχετικά με τη διακήρυξη της ανεξαρτησίας του Κοσσυφοπεδίου. [2] Τα υπόλοιπα των δασμολογικών ποσοστώσεων δημοσιεύονται στις ιστοσελίδες της Ευρωπαϊκής Επιτροπής, Γενική Διεύθυνση Φορολογίας και Τελωνειακής Ένωσης. [3] Συνολικός όγκος ανά δασμολογική ποσόστωση προβλεπόμενη για εισαγωγές καταγωγής δικαιούχων χωρών και εδαφών. [4] Το ύψος αυτής της συνολικής δασμολογικής ποσόστωσης θα μειωθεί, αν αυξηθεί το ύψος της μεμονωμένης δασμολογικής ποσόστωσης που φέρει τον αύξοντα αριθμό 09.1588 για ορισμένους οίνους καταγωγής Κροατίας. [5] Η υπαγωγή του οίνου καταγωγής Αλβανίας σ’ αυτή τη συνολική δασμολογική ποσόστωση εξαρτάται από την προηγούμενη εξάντληση των μεμονωμένων δασμολογικών ποσοστώσεων που προβλέπονται στο πρωτόκολλο που συνήφθη με την Αλβανία για τον οίνο. Το άνοιγμα αυτών των μεμονωμένων δασμολογικών ποσοστώσεων έγινε υπό τους αύξοντες αριθμούς 09.1512 και 09.1513. [6] Η υπαγωγή του οίνου καταγωγής Βοσνίας-Ερζεγοβίνης σ’ αυτή τη συνολική δασμολογική ποσόστωση εξαρτάται από την προηγούμενη εξάντληση των μεμονωμένων δασμολογικών ποσοστώσεων που προβλέπονται στο πρωτόκολλο που συνήφθη με τη Βοσνία-Ερζεγοβίνη για τον οίνο. Το άνοιγμα αυτών των μεμονωμένων δασμολογικών ποσοστώσεων έγινε υπό τους αύξοντες αριθμούς 09.1528 και 09.1529. [7] Η υπαγωγή του οίνου καταγωγής Κροατίας σ’ αυτή τη συνολική δασμολογική ποσόστωση εξαρτάται από την προηγούμενη εξάντληση των δύο μεμονωμένων δασμολογικών ποσοστώσεων που προβλέπονται στο πρόσθετο πρωτόκολλο που συνήφθη με την Κροατία για τον οίνο. Το άνοιγμα αυτών των μεμονωμένων δασμολογικών ποσοστώσεων έγινε υπό τους αύξοντες αριθμούς 09.1588 και 09.1589. [8] Η υπαγωγή του οίνου καταγωγής πρώην Γιουγκοσλαβικής Δημοκρατίας της Μακεδονίας σ’ αυτή τη συνολική δασμολογική ποσόστωση εξαρτάται από την προηγούμενη εξάντληση των δύο μεμονωμένων δασμολογικών ποσοστώσεων που προβλέπονται στο πρόσθετο πρωτόκολλο που συνήφθη με την πρώην Γιουγκοσλαβική Δημοκρατία της Μακεδονίας για τον οίνο. Το άνοιγμα αυτών των μεμονωμένων δασμολογικών ποσοστώσεων έγινε υπό τους αύξοντες αριθμούς 09.1558 και 09.1559. [9] Η υπαγωγή του οίνου καταγωγής Μαυροβουνίου σ’ αυτή τη συνολική δασμολογική ποσόστωση εξαρτάται από την προηγούμενη εξάντληση των μεμονωμένων δασμολογικών ποσοστώσεων που προβλέπονται στο πρωτόκολλο που συνήφθη με το Μαυροβούνιο για τον οίνο. Το άνοιγμα αυτής της μεμονωμένης δασμολογικής ποσόστωσης έγινε υπό τον αύξοντα αριθμό 09.1514. [10] Η υπαγωγή του οίνου καταγωγής Σερβίας σ’ αυτή τη συνολική δασμολογική ποσόστωση εξαρτάται από την προηγούμενη εξάντληση των δύο μεμονωμένων δασμολογικών ποσοστώσεων που προβλέπονται στο πρωτόκολλο που συνήφθη με τη Σερβία για τον οίνο. Το άνοιγμα αυτών των μεμονωμένων δασμολογικών ποσοστώσεων έγινε υπό τους αύξοντες αριθμούς 09.1526 και 09.1527. [11] Η υπαγωγή του οίνου καταγωγής τελωνειακού εδάφους Κοσσυφοπεδίου σ’ αυτή τη συνολική δασμολογική ποσόστωση εξαρτάται από την προηγούμενη εξάντληση της δασμολογικής ποσόστωσης που προβλέπεται στον παρόντα κανονισμό. Το άνοιγμα αυτής της μεμονωμένης δασμολογικής ποσόστωσης έγινε υπό τον αύξοντα αριθμό 09.1560.